OzLabs/hebrew-wiki-articles huggingface dataset:
קמפיין סרט לבן

ממוזער
קמפיין סרט לבן (White Ribbon Campaign) היא תנועה המקיפה מיליוני אנשים בכל העולם, של גברים ונערים שפועלים לשים קץ לאלימות נגד נשים ונערות, וכן לקדם שוויון מגדרי, יחסים בריאים בין המינים וחזון חדש של גבריות. התנועה הוקמה בקנדה בשנת 1991 ופועלת כיום ביותר מ-60 מדינות ברחבי העולם.. הקמפיין שהיא מובילה מתבסס על שני אלמנטים מרכזיים:
# התחייבות של גברים לעולם לא לנקוט אלימות כלפי נשים, לא להקל ראש או להצדיק אלימות כלפי נשים, ולא לשתוק לנוכח גילויי אלימות כלפי נשים. 
# ייזום והשתתפות באירועים שונים במסגרת המאבק באלימות נגד נשים, בהם מוזמנים הגברים לענוד על דש הבגד סרט לבן כאות למחויבותם למאבק. 
הסרט הלבן היווה לאורך השנים סמל של מאבקים חברתיים ופוליטיים שונים הנוגעים בזכויות נשים במדינות רבות. הוא החל לשמש במשמעות זו לאחר הטבח באקול פוליטכניק בשנת 1989 בו נרצחו 14 נשים. בשנת 1991 הפעיל מיכאל קאופמן ופעילים נוספים הקימו את הקמפיין הקנדי בטורונטו, שהתפשט והגיע לכ-60 מדינות, ביניהן בריטניה, אוסטרליה, ניו זילנד, ברזיל, פקיסטן, פינלנד, קנדה, איטליה, אוסטריה, דנמרק, ומדינות נוספות.

תנועת 'סרט לבן' מקדמת את חזונה ורעיונותיה באמצעות פעילויות חינוכיות, העלאת מודעות, הפצת חומרי הסברה, פעולות שטח, הקמת שותפויות וקמפיינים יצירתיים במטרה ליצור שינוי חברתי ותרבותי שיסייע לצמצם ולמגר את תופעת האלימות נגד נשים, תוך בחינת מקורותיה והשלכותיה של תופעה חברתית קשה זו. התנועה מאמינה כי גברים הם חלק מהפתרון ושותפים ביצירת חברה בטוחה, צודקת ושוויונית יותר עבור נשים וגברים כאחד.

==אסל"י==
ממוזער
בנובמבר 2013 התארגנה בישראל קבוצה של פעילים ופעילות לשינוי חברתי המאמינים בחזונה ורעיונותיה של תנועת 'סרט לבן' והחליטו להביא את המסר לארץ ולהקים את אסל"י - ארגון 'סרט לבן' ישראל.
אסל"י פועל להפצת מסריו באמצעות דף פייסבוק של הארגון, וכן באמצעות חלוקת חומרי הסברה, הפצת מסרים בכלי התקשורת וקיום סדנאות והרצאות לקהלים מגוונים. חברי הארגון משתתפים בהפגנות ואירועים של ארגונים פמיניסטיים שקשורים למאבק בתופעת האלימות כלפי נשים על ביטוייה השונים. בשנת 2016 הפך אסל"י לעמותה רשומה.

==קישורים חיצוניים== 

* 

* אתר [https://www.whiteribbonisrael.org עמותת אסל״י - ארגון סרט לבן ישראל]
* דניאל וייל, [http://igy.org.il/item.php?id=135 אסל"י ארגון סרט לבן ישראל] , אתר איגי - ארגון נוער גאה
* [http://www.gendersite.org.il/2013/11/10/%D7%A1%D7%A8%D7%98-%D7%9C%D7%91%D7%9F-white-ribbon-%D7%91%D7%99%D7%A9%D7%A8%D7%90%D7%9C/ על קמפיין הסרט הלבן] באתר האגודה הישראלית ללימודים פמיניסטיים ולחקר המגדר
* [https://www.guidestar.org.il/organization/580619799 עמותת אסל״י] באתר גיידסטאר

==הערות שוליים==

קטגוריה:ארגוני זכויות האדם
ליפופיליות

ליפופיליות (בעברית: אהבת שומן) היא תכונה כימית של תרכובות המסיסות בשומנים, שמנים וליפידים. פעמים רבות, במיוחד בהתייחס למולקולות אורגניות, נהוג להתייחס אל ליפופיליות כזהה להידרופוביות, הגם שקיימות תרכובות הידרופוביות שאינן ליפופיליות, כמו סיליקון ופחמן פלואורי. חומרי גלם לתעשייה לעיתים מסומנים כ-LP כדי לזהותם כליפופילים, בניגוד ל-HP.

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:תכונות כימיות
Ka-band

Ka-band או K<sub>a </sub> band הוא תחום תדרים בספקטרום האלקטרומגנטי, המכסה את התדרים של 26.5–40 גיגה-הרץ, כלומר אורכי גל ממעט מעל סנטימטר אחד ועד לכ-7.5 מ"מ. K<sub>a </sub> הוא חלק מ K-band השייך לתדרי מיקרוגל של הספקטרום האלקטרומגנטי. סמל זה מתייחס ל "K-העליון": במילים אחרות, התדרים שישירות מעל K-band. תדרי 30/20GHz משמשים לווייני תקשורת, בתדר 27.5 גיגה הרץ ו-31 גיגה הרץ , ומכ"מים ברזולוציה גבוהה לטווח קרוב, על מטוסים צבאיים. כמה תדרים בתחום משמשים לאיכון מהירות רכב על ידי רשויות אכיפת החוק. טלסקופ החלל קפלר משתמש בטווח תדרים זה כדי להוריד נתונים שנאספו על ידי טלסקופ החלל.

הכינוי Ka הוא ראשי התיבות של Kurz-above, הנובע מן המילה הגרמנית "קורץ", שמשמעה "קצר".

בתקשורת לוויינית, K<sub>a</sub> מאפשר תקשורת ברוחב פס גבוה יותר. הוא משמש את מערכת אינמרסט I-5. וישמש את סדרת הלוויינים הבאה Iridium Next ואת טלסקופ החלל ג'יימס ובּ. K<sub>a</sub> רגיש יותר לדעיכת גשם (Rain attenuation) מאשר Ku, אשר בתורו רגיש יותר מאשר C band.

== הערות שוליים ==

קטגוריה:גלי מיקרו
קטגוריה:לוויינים
קטגוריה:תדרי רדיו
צלופחוליים

להקת צלופחולים מהמין Gymnammodytes cicerelus.
צלופחוליים (שם מדעי: Ammodytidae) היא משפחת דגים דקי גזרה המתחפרים בבוץ ובחול הימי. למרות שמם הם אינם קשורים כלל לצלופחים אלא שייכים לסדרת הדקראים. הם נפוצים בעיקר בצפון האוקיינוס האטלנטי והאוקיינוס השקט.

לדגים אלה חוטם מחודד וגוף צר וארוך. הם בעלי סנפירים קטנים, עיניים גדולות וקשקשים אפורים וכסופים. הם מגיעים לאורך 18–35 ס"מ והמין Hyperoplus lanceolatus יכול להגיע לאורך 40 ס"מ. הם חסרי שלפוחית שחייה ושוחים בצורה גרועה ועל כן מרבים להיצמד לחול הים. הצעירים וגם הבוגרים אוכלים בעיקר שטרגליים וניזונים מהם בלהקות. חלק מהמינים חיים במים עמוקים והם התגלו לאחרונה למדע. אחרים קרובים דווקא לשפת הים והחופים החוליים.

דגים אלה הם דגי מאכל חשובים הן לאדם ולפתיונות ציד והן לחיות ימיות אחרות לרבות דגים טורפים כמו הבקלה והסלמון, לווייתנים שונים, כלבי ים ועופות ים רבות כמו ממשפחת האלקיים (בעיקר מהסוג תוכי ים), עופות הריסה, שחפיתיים, סולתיים וקורמורנים.

בעת סכנה הם נוהגים להסתחרר במעגלים שמבלבלים את הטורף או אם הם קרובים לקרקע, שוקעים לתוך החול.

==מיון==
*משפחה צלופחוליים (Ammodytidae)
**סוג צלופחול (Ammodytes) – בו 8 מינים, ביניהם צלופחול קטן
**סוג Ammodytoides – בו 10 מינים
**סוג Bleekeria – בו 6 מינים
**סוג Gymnammodytes – בו 3 מינים
**סוג Hyperoplus – בו 2 מינים
**סוג ומין יחיד Lepidammodytes macrophthalmus
**סוג Protammodytes – בו 3 מינים

== קישורים חיצוניים ==

* 

קטגוריה:בעלי חיים שתוארו ב-1832
קטגוריה:טקסונים שתוארו בידי שארל לוסיאן בונפרטה
קטגוריה:דמויי-אצטגנון
קשה לומר אני אוהב אותך

קשה לומר אני אוהב אותך (מיפנית: 素直になれなくて, Sunao ni Narenakute) היא סדרת דרמה יפנית (ג'יי דרמה) ששודרה ברשת פוג'י מ-15 באפריל עד ל-24 ביוני 2010. הסדרה עוסקת בחייהם של חמישה צעירים בגילאי ה-20.

==תקציר==
הסדרה עוסקת בחייהם של חמישה צעירים בגילאי העשרים: נקג'ימה (איטה) הוא בחור צעיר שחולם ללכת בעקבות אביו שהיה צלם מלחמה מצליח. אך כרגע העבודות שהוא מצליח להשיג הם רק עבודות כעוזר למגזינים פורנוגרפיים. מיזונו (ג'ורי אואנו) היא מורה זמנית בבית הספר תיכון, הססנית ותמימה, שלא התנסתה במערכות יחסים עם גברים. נישימורה (מגומי סקי) היא חברתה הטובה של מיזונו, שהחבר שלה מתעלם ממנה לאחר שהיא גילתה שהיא בהריון. איצ'יארה (טצוג'י טמיימה) עובד במגזין ונסחט מינית על ידי המעסיקה שלו. פרק ("דוקטור", קים ג'ייה-ג'ונג) מעמיד פנים שהוא רופא כשלמעשה הוא עובד בחברה שמוכרת ציוד רפואי לרופאים. הוא מגיע ליפן מקוריאה הדרומית יחד עם אחותו הקטנה לאחר שהסתכסך עם אביו. כל החמישה נפגשים דרך טוויטר, והסדרה עוסקת במערכות היחסים שנרקמות ביניהם. מיזונו מתאהבת בנקג'ימה, אך היא מגלה שהוא מנהל מערכת יחסים עם אישה נשואה, חברתו משכבר ימים שנישאה בנישואי שידוך בשל אילוץ משפחתי לאדם אחר. דוקטור מתאהב במיזונו, אך היא לא מעוניינת לצאת איתו. לאחר שהוא מציל אותה מתקיפה, היא מוכנה לצאת איתו, למרות שהיא לא בטוחה לגבי הרגשות שלה לגביו. איצ'יארה מתאהב אף הוא בנקג'ימה, אך יודע שזו אהבה בלתי אפשרית. לקראת סוף הסדרה הוא מתאבד, דבר שמערער את כל חבריו. לאורך כל הסדרה מנהלים מיזונו ונקג'ימה יחסי ידידות, אך אף על פי שלשניהם יש רגשות אחד כלפי השני, נקג'ימה לא מגלה למיזונו על אהבתו משום שהיא יוצאת עם דוקטור, ואילו מיזונו חושבת שנקג'ימה אינו מעוניין בה. בסופו של דבר, דוקטור מחליט לחזור לקוריאה הדרומית בעקבות בקשת הוריו, והוא מבקש ממיזונו לבוא עמו. היא מסרבת, ונשארת ביפן. בסוף הסדרה משתמע שמיזונו ונקג'ימה יוצאים בסופו של דבר זה עם זה.

==קישורים חיצוניים==
* 

קטגוריה:סדרות דרמה יפניות
חמנוניים

חמנוניים (שם מדעי: Centrarchidae) היא משפחת דגים מסדרת הדקראים ונחשבים לדגי מאכל משובחים. דגים אלה הם חלק ממיני דגי הבס. במשפחה 37 מינים החיים אך ורק באגמים ונהרות בארצות הברית ובדרום קנדה.

אלו דגים טורפים בגדלים שונים מאורך מהמין בס גדול-לוע (Micropterus salmoides) שיכול להגיע לאורך של מטר אחד ועד למין Enneacanthus chaetodon שאורכו רק 8 סנטימטרים. רוב המינים מגיעים לאורך 20–30 ס"מ. הם בעלי גוף עגלגל מעט ובעלי סנפיר גב עגלגל ובעל 5–13 קוצים (10–12 בממוצע). מבנה זה מזכיר את השמש העולה ומכאן ניתן להם שמם.

החמנוניים מעדיפים מים איטיים וממוזגים בהם יש חסילונים ודגים קטנים רבים המשמשים להם טרף וכן מחסה מטורפים. חלקם הם דגי מאכל מבוקשים וגם דגי ציד והם הובאו לאזורים שונים, שם הם הפכו למינים פולשים.

==מיון==
*משפחה חמנוניים (Centrarchidae)
**תת-משפחת Centrarchinae
***שבט Ambloplitini
****סוג Ambloplites
***שבט Archoplitini
****סוג ומין יחיד Archoplites interruptus
****סוג Pomoxis
***שבט Centrarchini
****סוג ומין יחיד חַמָּנוּן עֵינוֹנִי (Centrarchus macropterus)
***שבט Enneacanthini
****סוג Enneacanthus
**תת-משפחה Lepominae
***שבט Lepomini
****סוג Lepomis

=== סוגים נוספים ===
****סוג Micropterus
****סוג ומין יחיד Acantharchus pomotis

הסוג חמנית (Elassoma) שבעבר היה שייך לחמנוניים נפרד למשפחה עצמאית.

==גלריה==
<gallery>
קובץ:Blackbass.jpg|בס גדול-לוע
קובץ:Ambloplites rupestris1.jpg
קובץ:BlueGill 002.jpg
קובץ:Enneacanthus chaetodon 02.jpg
קובץ:Micropterus punctulatus 1.jpg
</gallery>

==קישורים חיצוניים==

קטגוריה:ערכים שבהם תבנית בריטניקה אינה מתאימה
*
זוהרו של כוכב

זוהרו של כוכב (באנגלית: Star Light) הוא סיפור מדע בדיוני קצר שנכתב בידי אייזק אסימוב בשנת 1962. הסיפור תורגם לעברית בגיליון 9 של מגזין פנטסיה 2000.

== עלילה ==
ארתור טרנט הוא טייס חללית ושותפו הצעיר של ברנמייר, חוקר מבריק קשיש. במשך שלושים שנה מתכנן ברנמייר לברוח מהממשלה המקומית ולמצוא לעצמו מקום חדש מחוץ לאזור כוכבי הלכת הנוכחי בו הוא מצוי, מאחר שהוא נחשב לפושע מבוקש לאחר שגנב מתכת יקרה המיועדת לייצור רובוטים.

ברנמייר ליקט נתונים רבים על כוכבי לכת מאוכלסים בטווח של אלפי שנות אור, כך שקפיצה אקראית של החללית תביא אותם למקום מיושב, אך הרחק מהישג ידה של המשטרה- שבשל אקראיות הקפיצה לא תוכל לעקוב אחריהם. הוא מעסיק את טרנט בתור טייס, אך טרנט לא רוצה לחלוק בעושר. הוא רוצח את ברנמייר עם סכין ובורח לבדו, בטוח בכך שהמערכות האוטומטיות של החללית יאתרו עבורו כוכב לכת מיושב.

לאחר הקפיצה עובר הזמן, אך החללית לא מוצאת התאמה. טרנט מבין שהחללית התבייתה על כוכב שנעשה נובה, ובלי ברנמייר שיתקן את חישובי החללית אין לטרנט דרך להפנות את החללית לכוכב אחר. טרנט נותר לבדו בחללית, מחכה למוות הבלתי נמנע מרעב או חנק, ומתחרט על כך שהשאיר את הסכין בגופתו של ברנמייר ולא לקח אותה עמו, מה שהיה מאפשר לו להתאבד.

קטגוריה:סיפורים קצרים מאת אייזק אסימוב
קטגוריה:יצירות משנת 1962
אביבה ברק

אביבה ברק (נולדה ב-27 במרץ 1936) היא מתרגמת ישראלית מצרפתית.

==ביוגרפיה==
נולדה בתל אביב לרחל ולדוד הוּמי. למדה בתיכון חדש. למדה באוניברסיטה העברית תואר ראשון בספרות אנגלית ובספרות צרפתית ולאחר מכן באוניברסיטת תל אביב תואר שני בספרות צרפתית. 

לאחר שעבדה שנים מספר בהוראה בבתי ספר תיכוניים הצטרפה ליחידה להוראת שפות זרות באוניברסיטת תל אביב. הקימה גם את המגמה ללימודי תרגום במסגרת החוג לשפה וספרות צרפתית. בין תלמידיה ארזה טיר-אפלרויט, עדינה קפלן, מיכל אסייג ומיכל סאבו. 

תרגמה עשרות ספרים, בהם ספרי הגות, רומנים, קובצי סיפורים קצרים, ומסות. 

==פרסים==
* 1992 - פרס מנשה לוין על תרגום מכתבים פרסיים של מונטסקייה
* 1992 - תעודת כבוד של פרס אנדרסן על תרגום אגדות פֶּרוֹ: ספורי אמא אַוָזָה
* 1994 - פרס טשרניחובסקי על תרגום מכתבים פרסיים של מונטסקייה
* 1997 - פרס היצירה לסופרים ומשוררים בתחום התרגום 
* 2015 - פרס שרת התרבות בתחומי היצירה הספרותית בתחום תרגום ספרות יפה לעברית
==ספרים בולטים שתרגמה==
* פרנסואה מוריאק, תרז דסקרוּ, הוצאת כנרת, תל אביב, 1984
* אלבר קאמי, כלולות, הקיץ, הוצאת מעריב, 1988
* מרים אניסימוב, פרימו לוי, טרגדיה של אופטימיסט: ביוגרפיה, זמורה ביתן, 2007
* ז'ול ורן, אדם הנצחי, הוצאת נהר, בנימינה, 2014
* אונורה דה בלזק, על החיים האלגנטיים, הוצאת נהר ספרים, 2014
* אמיל זולא, איך מתחתנים, נהר ספרים, 2018
==קישורים חיצוניים==
* 

==הערות שוליים==

קטגוריה:מתרגמות ישראליות
קטגוריה:מתרגמים ישראלים
קטגוריה:מתרגמות מצרפתית לעברית
קטגוריה:מתרגמים מצרפתית לעברית
קטגוריה:סגל אוניברסיטת תל אביב: צרפתית
קטגוריה:זוכות פרס טשרניחובסקי
קטגוריה:זוכי פרס טשרניחובסקי
קטגוריה:זוכי פרס אנדרסן
קטגוריה:זוכות פרס היצירה לסופרים ומשוררים
קטגוריה:זוכי פרס היצירה לסופרים ומשוררים
קטגוריה:בוגרות תיכון חדש
קטגוריה:בוגרי תיכון חדש
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:ישראליות שנולדו ב-1936
קטגוריה:ישראלים שנולדו ב-1936
פלאיינג פיש קואוב

פליינג פיש קואוב (באנגלית: Flying Fish Cove - מילולית "מפרץ הדג המעופף") היא העיירה הראשית, המהווה את עיר הבירה של אי חג המולד. 

העיירה נקראת על שם ספינת הסקר הבריטית "הדג המעופף" (Flying-Fish) ואולם במרבית המפות ובקרב תושבי האי נקראת בשם "היישוב" (“The Settlement”). העיירה הוקמה בשנת 1888 והייתה היישוב הראשון שהוקם באי.

האוכלוסייה הכוללת באי מונה כ- 2,000 נפשות, וכשליש מתוכה מתגוררת בעיירה.

העיירה ממוקמת בקצה הצפון מזרחי של האי, ובה נמל קטן המשמש תיירים עם יאכטות. הבאים בעיקר לצלול לחופי האי. 

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:אוסטרליה: ערי חוף
קטגוריה:מדינות וטריטוריות אוסטרליה: ערי בירה
קטגוריה:יישובים שהוקמו ב-1888
צ'נופסידיים

[[אורבן גדול-פה בעל פה ענקי.]]
צ'נופסידיים (שם מדעי: Chaenopsidae) היא משפחת דגים מסדרת הדקראים וקרובי משפחה של הקרנוניים. דגים אלה חיים בעיקר באזורים הטרופיים, בין אמריקה הצפונית לאמריקה הדרומית. הם נצפו גם במימי יפן, טאיוואן וקוריאה. במשפחה זו 14 סוגים ו-90 מינים.

אלו דגים קטנים יחסית באורך 1.3-30 ס"מ. לחלקם גופים דחוסים ואחרים מוארכים ודמויי צלופחים. הם בעלי לסתות חזקות, סנפירי חזה גדולים ולעיתים גם מקושטים. יש להם 17-28 קוצים על סנפירי הגב הגדול ועוד כמה על סנפירי השת.

מינים אלה חיים במים רדודים, לעיתים בשוניות. חלק מהמינים מספיק קטנים כדי לחיות בחורים נטושים של תולעים ואף בקונכיות ריקות, שם הם גם מקננים. הם ניזונים בעיקר מטרף סרטנים אותם הם תופסים בלסתותיהם הגדולות. הם גם טריטוריאליים מאוד.

==מיון==
*משפחה צ'נופסידיים (Chaenopsidae)
**סוג Acanthemblemaria
**סוג Chaenopsis
**סוג ומין יחיד Cirriemblemaria lucasana
**סוג Coralliozetus
**סוג Ekemblemaria
**סוג Emblemaria
**סוג Emblemariopsis
**סוג ומין יחיד Hemiemblemaria simulus
**סוג ומין יחיד Lucayablennius zingaro
**סוג ומין יחיד Mccoskerichthys sandae
**סוג Neoclinus - בו אורבן גדול-פה
**סוג Protemblemaria
**סוג Stathmonotus
**סוג ומין יחיד Tanyemblemaria alleni

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:דמויי-קרנון
קטגוריה:בעלי חיים שתוארו ב-1865
קטגוריה:טקסונים שתוארו בידי תאודור גיל
סיכניים

Siganus guttatus
Siganus lineatus
Siganus puellus
סִכָּנִיִּים או דגי ארנב (שם מדעי: Siganidae) היא משפחת דגים מסדרת הדקראים בתוכה סוג יחיד - סיכן (Siganus) ובו 29 מינים. דגים אלה קיבלו את שמם השני עקב דמיונם לארנבים, בעיקר בעיניהם הקטנות וכן בשפתיים המשורבבות. ואולם לא כל המינים מזכירים במראם ארנבים. הם חיים בעיקר בשוניות אלמוגים טרופיים. תפוצתם העיקרית היא באזור האינדו-פסיפי אך כמה מינים עברו לים התיכון באמצעות הגירה לספסית. הסיכן ההודי והסיכן המשויש הם כמה מהפולשים האגרסיבית ביותר בים התיכון והפכו לדומיננטיים שבין דגי הסלע. הם ניזונים מאצות ובשל כך פוגעים בבית הגידול הטבעי ובמגוון המינים במקומי.

דגים אלה בעלי ראש גדול עם שפתיים קטנות משורבבות ולחלקם פס שחור לאור העיניים (למינים אלה קוראים באנגלית foxfaces - "פני שועל"). אורכם הממוצע 25–35 ס"מ והם בעלי סנפיר גב ארוך הנגמר בציצות קוצים גדולים לקראת הזנב וכן בסנפיר שת גדולים וקוצניים, אשר מכילים ארס. עם זאת הארס לא קטלני לבני אדם.

מינים אלו בעיקרם הם צמחוניים וניזונים מאצות בין האלמוגים. אך חלקם ניזונים גם ממדוזות, מסרקניות ואף מסרטנים קטנים. הסיכניים הם דגי נוי מבוקשים ולפעמים גם דגי מאכל.

==בחופי ישראל==
במפרץ אילת ארבעה מיני סיכניים: סיכן פצול-זנב (Siganus argenteus), סיכן הכוכבים (Siganus stellatus), סיכן הודי (Siganus luridus) וסיכן משויש (Siganus rivulatus).

שני מינים (הודי, ומשויש) מצוים כיום בחופי הים התיכון, אחר שחדרו דרך תעלת סואץ. השם העממי בישראל לדג זה הוא ארס (אראס) או קומוניסט. הארס פופולרי לדייג בארצינו, ידוע כדג מסוכן ונדרשת בצידתו זהירות רבה מקוצים הגדלים בסנפיריו, מכילים ארס, ועשויים לגרום לפציעה חמורה.

שאלת כשרותו אינה ברורה. וקיים ויכוח בין מומחי הכשרות. הרב יוסף זריצקי כתב שחיפש בכמה מינים ולא מצא קשקשים, מנגד הרב שניאור זלמן רווח הכשיר. וכתב שאמנם קשה למצוא אבל ישנם ובעיקר על גבו

==מיון==
*משפחה סיכניים (Siganidae)
**סוג סיכן (Siganus)
***מין סיכן פצול-זנב (Siganus argenteus)
***מין Siganus canaliculatus
***מין Siganus corallinus
***מין Siganus doliatus
***מין Siganus fuscescens
***מין Siganus guttatus
***מין Siganus insomnis
***מין Siganus javus
***מין Siganus labyrinthodes
***מין Siganus lineatus
***מין סיכן הודי (Siganus luridus)
***מין Siganus magnificus
***מין Siganus niger
***מין Siganus puelloides
***מין Siganus puellus
***מין Siganus punctatissimus
***מין Siganus punctatus
***מין Siganus randalli
***מין סיכן משויש (Siganus rivulatus)
***מין Siganus spinus
***מין סיכן הכוכבים (Siganus stellatus)
***מין Siganus sutor
***מין Siganus trispilos
***מין Siganus unimaculatus
***מין Siganus uspi
***מין Siganus vermiculatus
***מין Siganus virgatus
***מין Siganus vulpinus
***מין Siganus woodlandi

==קישורים חיצוניים==

==הערות שוליים==

קטגוריה:בעלי חיים שתוארו ב-1837
קטגוריה:טקסונים שתוארו בידי ג'ון ריצ'רדסון
קטגוריה:דמויי-בתרן
קטגוריה:דגים ארסיים
דגי זאב

דגי זאב (שם מדעי: Anarhichadidae) היא משפחה מסדרת הדקראים בתוכה 2 סוגים של דגים דמויי־צלופחים, אך אינם קרובים אליו.

אלו דגים טורפים בעלי לסתות עצומות, גוף נחשי וסנפירים קטנים. הגדול שבהם, צלופח זאב יכול להגיע לאורך 2 מטרים ולשקול עד 18 ק"ג. הם חיים בצפון האוקיינוס האטלנטי והאוקיינוס השקט במים קרירים. הם חיים גם על מדפי היבשה בעומק של עד 600 מטר, שם כמות החמצן נמוכה והטמפרטורה קרה מאוד.

כל המינים הם טורפים המשתמשים בלסתותיהם כדי לרסק קונכיות ושריונות של חסרי חוליות ימיים שונים, כמו צדפות, רכיכות שונות, סרטנים וקיפודי ים, שהם עיקר מזונם. לעיתים נדירות יאכלו גם דגים.

==מיון==
*משפחה דגי זאב (Anarhichadidae)
**סוג דג זאב (Anarhichas)
***מין דג זאב צפוני (Anarhichas denticulatus)
***מין דג זאב אטלנטי (Anarhichas lupus)
***מין דג זאב מנוקד (Anarhichas minor)
***מין דג זאב ברינגי (Anarhichas orientalis)
**סוג ומין יחיד צלופח זאב (Anarrhichthys ocellatus)

==קישורים חיצוניים==

* 

קטגוריה:בעלי חיים שתוארו ב-1846
קטגוריה:טקסונים שתוארו בידי שארל לוסיאן בונפרטה
קטגוריה:דגים זאביים
מורי אלילי

מורי אלילי (שם מדעי: Zanclus cornutus) הוא דג שונית בינוני המזכיר בצורתו את דגי הפרפרוניים (Chaetodontidae), אך שייך למשפחה אחרת - מורים אליליים (Zanclidae). זהו המין היחיד במשפחה כיום. מקור שמו הוא עקב המורים המוסלמים מאפריקה שהאמינו שדג זה יכול להביא לאושר.

דג זה מצוי בימים הטרופיים של האזור האינדו-פסיפי בימי שוניות אלמוגים. קשה מאוד להחזיק אותו בשבי עקב תזונתו הבררנית ומקומות הקיום היקרים בהם הוא חי.

אורכו יכול להגיע ל-23 ס"מ והוא בעל גוף לבן בעל סנפיר גב גבוה דמוי מגל. הגוף מפוספס בשני פסים שחורים גדולים וזנב שחור והוא בעל כתם צהוב בולט על אפו. העיניים קטנות וקשה לראותם. הוא נראה מאוד דומה לסוג הפרפרון Heniochus ובייחוד הפרפרון Heniochus diphreutes.

בדרך כלל המורים משייטים לבדם או בזוג שכמו אצל הפרפרונים נשאר רק לסוף עונת הרבייה. הצעירים שוחים בלהקות.

תזונתם העיקרית היא מספוגיים, פולי אלמוגים, מיתרני זנב וחסרי חוליות איטיים דומים. בפיו שיניים רבות והוא מרסק מזון קשה לחתיכות.

==גלריה==
<gallery mode=packed>
קובץ:Zanclus cornutus at Beijing aquarium.JPG
קובץ:Moorish idol 3.jpg
קובץ:Zanclus cornutus Maldives.JPG
קובץ:Zanclus cornutus.jpg
</gallery>

==קישורים חיצוניים==

* 

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:דמויי-בתרן
קטגוריה:מינים יחידים במשפחתם
קטגוריה:מקריני סנפיר יחידים בסוגם
קטגוריה:דגי האוקיינוס ההודי
קטגוריה:בעלי חיים שתוארו ב-1758
מיס שוודיה

ג'ואנה לינד, מיס שוודיה 1993
מיס שוודיה (בשוודית: Fröken Sverige) היא תחרות יופי שנתית שנערכה בשוודיה ואורגנה על ידי מגזין הנשים וקורבין. 

בדומה לתחרויות דומות ברחבי העולם דוגמת תחרות מלכת היופי הישראלית הזוכה במקום הראשון, מלבד התואר של מיס שוודיה, היא גם מייצגת את מדינתה בתחרות מיס תבל. הזוכה במקום השני נשלחת לייצג את מדינתה בתחרות מיס עולם, והזוכה במקום השלישי נשלחת להתחרות בתחרות מיס אינטרנשיונל, ב-1992 שודרה התחרות לראשונה בטלוויזיה. 

התחרות אורגנה בין השנים 1949 עד 2003, וב-2004 התחרות חדלה להתקיים ונציגות שוודיה לתחרויות היופי הבינלאומיות נבחרות בפורמטים אחרים. 

רבות מהזוכות ומהמשתתפות בתחרות זכו לקריירת דוגמנות מצליחה ולקריירת משחק מצליחה מקומית ובהוליווד, דוגמת קריסטינה וייבורן, מארי סטאבין, לנה אולין וויקטוריה סילבסטד או מנחות טלוויזיה כמו ג'סיקה אלמנס.

==הזוכות==
{| class="wikitable"
|-
! שנה
! זוכה
|-
| 1952
| אן מארי טיסלר
|-
| 1955
| הילווי רומבין
|-
| 1956
| אינגריד גוד
|-
| 1961
| גונילה קנוטסון
|-
| 1964
| סיבי אברג
|-
| 1966
| מרגרטה ארווידסון
|-
| 1967
| אווה ליסה סוונסון
|-
| 1970
| קריסטינה וייבורן
|-
| 1978
| ססיליה רוד
|-
| 1979
| אנט אקסטרום
|-
| 1980
| אווה אנדרסון
|-
| 1981
| אווה לנה לונדגרן
|-
| 1984
| איבון רידינג
|-
| 1989
| לואיז קמוטו
|-
| 1990
| לינדה לינדורף
|-
| 2000
| ואלרי אפללו
|-
| 2001
| מולין אולסון
|}

==קישורים חיצוניים==

* 

*
קטגוריה:תחרויות יופי לנשים
קטגוריה:נשים בשוודיה
פרקתיים

פֶּרְקֶתִיִּים (שם מדעי: Percidae) היא משפחת דגים מסדרת הדקראים הגדולה. על שם משפחה זו קיבלה הסדרה את שמה המדעי ("Perciformes" - דמויי פרקות). במשפחה זו 10 סוגים ו-204 מינים.

== מאפיינים ==
דגים אלה חיים במים מתוקים וגם במים מליחים שונים. אלו דגים בגדלים שונים והם בעלי "קסדה" של לחיים משוריינות או קוצים ליד מכסי הזימים, סנפירי גב גדולים וקוצניים ולסת מעוגלת בעלת שיניים רבות. תזונתם העיקרית של דגים אלה היא מן החי וחלקם הם טורפים ראשיים באזור חיותם. הגדול בפרקיים הוא Sander lucioperca שיכול להגיע לאורך 120 ס"מ. הקטן שבהם הוא Etheostoma denoncourti שאורכו רק 2.9 ס"מ.

הפרקיים הם גם דגי נוי מבוקשים כמו הפרקה והם מבין הצבעונים שבדגי האקווריום, בעלי צבעים של אדום, צהוב, חום וכתום. רצוי לא לשלב אותם עם דגים קטנים יותר.

==סוגים==
*Ammocrypta - בו 6 מינים
*Crystallaria - בו 2 מינים
*Etheostoma - בו 157 מינים
*Gymnocephalus - בו 4 מינים
*פרקה (Perca) - בו 3 מינים
*Percarina - בו 2 מינים
*Percina - בו 45 מינים
*סוג ומין יחיד Romanichthys valsanicola
*Sander - בו 5 מינים
*Zingel - בו 4 מינים

==גלריה==
<gallery mode=packed>
YellowPerch.jpg
Percina pantherina.jpg
Zingel streber Tisza.jpg
Ammocrypta bifascia.jpg
Sander vitreus.jpg
Gymnocephalus cernuus.jpg
Etheostoma sp Gratwicke 3.jpg
</gallery>

== קישורים חיצוניים ==

==הערות שוליים==

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1816
קטגוריה:טקסונים שתוארו בידי ז'ורז' קיווייה
מוזיאון פרנץ קפקא

מוזיאון פרנץ קפקא בעיר פראג בירת צ'כיה מוקדש לתערוכות אודות הסופר קפקא, יליד הארץ.

במוזיאון מוצגות שתי תערוכות, המוקדשות ליחסים בין קפקא לבין פראג. האחת מתארת את האופן שבו השפיעה העיר על קפקא ועל יצירתו. האחרת עוסקת באופן העמום והבלתי ישיר שבו תיאר קפקא את פראג ביצירותיו.

מקורה של התצוגה במוזיאון בתערוכה שהועלתה לראשונה בברצלונה שבספרד בשנת 1999 תחת השם עירו של פרנץ קפקא ופראג. בשנים 2002-2003 הוצגה התערוכה במוזיאון היהודי של ניו יורק. לאחר שהועמד מימון פרטי לכך הועברה התערוכה בשנת 2005 לפראג והיא מוצגת במבנה על גדת נהר הולטאבה, למרגלות מצודת פראג.

במוזיאון מוצגות המהדורות הראשונות לרוב יצירותיו של קפקא, מכתבים, יומנים, איורים וצילומים, תצוגות תלת־ממדיות ומיצגים אור קוליים שנוצרו עבור המוזיאון.

== גלריית תמונות ==
<gallery widths="180" heights="180">
קובץ:FranzKafkaMuseumShop Prague.JPG
קובץ:Prague 2018 154.JPG
קובץ:Prague 2018 169.JPG
קובץ:Prague 2018 168.JPG
קובץ:Prague 2018 171.JPG
קובץ:Prague 2018 160.JPG
</gallery>

==קישורים חיצוניים==

* 

קפקא
פרנץ קפקא
קטגוריה:פראג: תרבות
קטגוריה:פרנץ קפקא
ח'רבת דיר שבאב

ח'רבת דיר שבאב (גם: ח'רבת דיר א-שבאב) היא אתר ארכאולוגי בחבל בנימין, בצמוד ממזרח לכביש 60.

החורבה, המפוצלת לחלק צפוני (ח'רבת דיר שבאב א-שמאליה) ולחלק דרומי (ח'רבת דיר שבאב אלקבליה), נמצאת כשני ק"מ ממזרח לבית אל וכקילומטר וחצי מדרום לעופרה.

פירוש שם החורבה הוא חורבת מנזר הנערים, ולפי הסברה הוקם במקום בתקופה הביזנטית מנזר לזכר סיפור אלישע והדובים, בו נטרפו בידי שתי דובות ארבעים ושניים נערים בדרך שבין נערן ובית אל, לאחר שלעגו לנביא אלישע.

המאורע המקראי המיוחס לשם החורבה מונצח גם בשמו של הכפר הסמוך אליה מדרום מזרח, דיר דבואן, שפירוש שמו הוא "מנזר שני הדובים".

בחורבות עצמן נמצאו שרידים מהתקופה הביזנטית בעיקר. על הגבעה שממערב לחורבות נמצא רוגם אבנים בקוטר של כ-30 מטרים, והוצע לזהותה עם כֶּתֶף לוּזָה המקראית.

==לקריאה נוספת==
ס' בן יוסף, מדריך ישראל - אנציקלופדיה שימושית לידיעת הארץ, כרך יהודה, הוצאת כתר ומשרד הביטחון, 1980, עמ' 73–74.

==הערות שוליים==

קטגוריה:ארכאולוגיה מקראית
קטגוריה:בנימין
קטגוריה:קצרמר ארכאולוגיה
קטגוריה:השומרון: אתרים ארכאולוגיים
מורן עומר

מורן עומר (נולד בשנת 1978) הוא קצין בצה"ל בדרגת תת-אלוף, המכהן כמפקד אוגדה 36. בתפקידיו הקודמים שימש כמפקד עוצבת סיני, ראש מחלקת מבצעים באמ"ץ, מפקד חטיבה 460 ומפקד חטיבה 14.

== שירות צבאי ==
עומר גדל בקיבוץ דליה. התגייס לצה"ל לחיל השריון, ושובץ בגדוד 71 בחטיבה 188. במהלך שירותו כלוחם שימש כטען קשר בטנק. לאחר קורס מפקדי טנקים וקורס קציני שריון שב לגדוד 74 ומונה למפקד מחלקה. בהמשך שימש כמפקד פלוגה בגדוד 74. לאחר מכן היה מפקד השלמת קציני שריון (קק"ש) וסמג"ד גדוד הפיקוד (שניהם בגדוד 196) שבחטיבה 460, ראש לשכת מפקד פיקוד הצפון. לאחר שהועלה לדרגת סא"ל מונה לראש ענף שריון במרכז לאימונים באש במל"י. בשנת 2012 מונה למפקד גדוד 74, ושימש בתפקיד עד שנת 2013. לאחר מכן יצא ללימודים בארצות הברית. לאחר מכן מונה לסגן מפקד חטיבה 188 בין השנים 2014- 2015.

בשנת 2015 הועלה לדרגת אל"ם ומונה למפקד חטיבה 14, ושימש בתפקיד עד 4 במאי 2017. ב-17 במאי 2017 מונה למפקד חטיבה 460, ושימש בתפקיד עד 26 במאי 2019. ב-12 ביוני 2019 מונה לראש מחלקת מבצעים באמ"ץ. לאחר מכן יצא ללימודים באנגליה.

ביולי 2021 הוחלט על העלאתו לדרגת תת-אלוף ומינויו למפקד הבא של עוצבת סיני ומפקד הקורס לפיקוד ומטה "אלון". באוגוסט 2022 נכנס לתפקידו כמפקד עוצבת סיני ופיקד על האוגדה במלחמת חרבות ברזל עד סיום כהונתו באוגוסט 2024.

באוגוסט 2024 נכנס לתפקיד מפקד עוצבת געש.

עומר נשוי ואב לילד.

== קישורים חיצוניים ==

== הערות שוליים ==

קטגוריה:מפקדי גדודים בחטיבה 188
קטגוריה:מפקדי חטיבה 14
קטגוריה:מפקדי חטיבה 460
קטגוריה:ראשי מחלקת המבצעים
קטגוריה:אלופי-משנה בצה"ל
קטגוריה:דליה (קיבוץ): אישים
קטגוריה:ישראלים שנולדו ב-1978
קטגוריה:מפקדי אוגדות במלחמת חרבות ברזל
הבחירות לנשיאות אוזבקיסטן 2016

הבחירות לנשיאות אוזבקיסטן התקיימו ב-4 בדצמבר 2016, בעקבות מותו של הנשיא המכהן אסלאם קרימוב ב-2 בספטמבר.

הנשיא הזמני וראש הממשלה המכהן, שבקט מירזייאיב, זכה בבחירות ברוב של 88.6%.

== שיטת הבחירות ==
נשיא אוזבקיסטן נבחר בשיטת הבחירה-הכפולה (סיבוב שני של שני מתמודדים אם אין הכרעה בראשון).

על פי סעיף 96 של החוקה, כאשר נשיא מכהן לא מסוגל יותר לכהן, יושב ראש הסנאט (כיום ניגמטילה יולדאשב) ממונה לנשיא בפועל, כאשר על הבחירות להיערך תוך שלושה חודשים.

== מועמדים בבחירות ==
ארבעה מועמדים הציגו עצמם כמתמודדים לתפקיד הנשיא:
* שבקט מירזייאיב, ראש הממשלה הנוכחי של אוזבקיסטן ונשיאה הזמני, מועמד מטעם המפלגה הליברל-דמוקרטית
* סרבר אוטמורדוב, מועמד מטעמם מפלגת ההתעוררות הלאומית הדמוקרטית
* נרימן אומרוב, מועמד מטעם המפלגה הסוציאל-דמוקרטית אדולט
* הוטמזון קטמונוב, מועמד מטעם המפלגה הדמוקרטית העממית

<gallery>
קובץ:Shavkat Mirziyoyev (cropped).jpg|שבקט מירזייאיב
קובץ:Nariman Umarov (cropped).jpg|נרימן אומרוב
</gallery>
== תוצאות ==
{| class=wikitable style=text-align:right
!מועמד
!מפלגה
!קולות
!%
|-
|align=right|שבקט מירזייאיב||align=center|המפלגה הליברל-דמוקרטית||15,906,724||88.61
|-
|align=right|הוטמזון קטמונוב||align=center|המפלגה הדמוקרטית העממית||669,187||3.73
|-
|align=right|נרימן אומרוב||align=center|המפלגה הסוציאל-דמוקרטית||619,972||3.46
|-
|align=right|סרבר אוטמורדוב||align=center|מפלגת ההתעוררות הלאומית הדמוקרטית||421,055||2.35
|-
|align=right colspan=2|קולות לבנים/פסולים||334,729||–
|-
|align=right colspan=2|סך הכל||17,951,667||100
|-
|align=right colspan=2|קולות רשומים/מצביעים||20,461,805||87.73
|-
|align=right colspan=4|מקור: [https://web.archive.org/web/20170928214822/http://elections.uz/uz/events/news/45109/ ועדת הבחירות המרכזית]
|}

== הערות שוליים ==

אוזבקיסטן
קטגוריה:אוזבקיסטן: פוליטיקה
קטגוריה:אוזבקיסטן: היסטוריה
אוזבקיסטן
עמית למרוץ

[[ג'ו ביידן וברק אובמה בקמפיין של אובמה לתפקיד נשיא ארצות הברית וביידן לתפקיד סגן הנשיא]]
עמית למרוץ (באנגלית: Running mate) הוא אדם שרץ יחד עם אדם אחר בכרטיס משותף במהלך בחירות. המונח משמש לרוב בהתייחסות לאדם בעמדה הכפופה (כמו מועמד לסגן הנשיא הרץ עם מועמד לנשיאות) אך ניתן להשתמש בו גם באופן נכון כאשר מתייחסים לשני המועמדים, כמו באמירה שג'ו ביידן וקמלה האריס, ואוהורו קניאטה וויליאם רוטו, היו עמיתי ריצה ביחס לבחירות לנשיאות שנערכו בארצות הברית ב-2020 ובקניה ב-2013 בהתאמה.<ref></ref>

עמיתי ריצה עשויים להיבחר לפי מנהג או לפי חוק וליצור איזון בנציגות מבחינה גאוגרפית, אידאולוגית או אישית. דוגמאות למנהג כזה עבור כל אחד מהקריטריונים הן, מבחינה גאוגרפית, בבחירות הכלליות בניגריה, שבהן מועמד לנשיאות מהדרום הנוצרי בעיקר מצוות בדרך כלל עם מועמד לסגן הנשיא מהצפון המוסלמי בעיקר, ולהפך; מבחינה אידאולוגית, הבחירות הכלליות בברזיל ב-2010 וב-2014, שבהן דילמה רוסף ממפלגת הפועלים השמאלית רצה לצד מישל טמר ממפלגת התנועה הדמוקרטית הברזילאית המרכז-ימנית; ומבחינה אישית, הבחירות לנשיאות בבולגריה ב-2016, שבהן שני המועמדים שהגיעו לסיבוב השני, רומן ראדב ו, היו עם עמיתי ריצה מהמין הנגדי. המטרה היא , והתוצאות יכולות לנוע מעזרה לזוג המועמדים למשוך בסיס רחב יותר של מצביעים ועד להרתעת מצביעים שהיו בתחילה נוטים להצביע למועמד הראשי, אך עשויים להיות מוסחים מבחירת עמית הריצה.

המונח משמש בדרך כלל במדינות שבהן משרדי הנשיא וסגן הנשיא נבחרים ישירות על אותו כרטיס בהתייחס למועמד לסגן הנשיא. עם זאת, ישנן מדינות, כמו הפיליפינים או קפריסין שבהן הנשיא וסגן הנשיא נבחרים על כרטיסים נפרדים, ולעיתים קרובות הם נבחרים ממפלגות פוליטיות שונות – למעשה, מאז שהוחזר תפקיד סגן הנשיא בפיליפינים בשנת 1987, רק פעמיים נבחרו הנשיא וסגן הנשיא מאותו כרטיס, ב-2004 וב-2022. בנוסף, ישנן מדינות אחרות, כמו בוטסואנה וונצואלה, שבהן סגן הנשיא ממונה חוקית על ידי הנשיא בכל המקרים (שלא כמו, למשל, בארצות הברית, שבה הנשיא ממנה סגן נשיא רק במקרה של משרה פנויה, או בטייוואן, שבה הנשיא ממנה מועמדים לתפקיד סגן הנשיא במקרה של משרה פנויה והמועצה המחוקקת בוחרת אחד מהם למלא את המשרה).

במקרים של בחירות נפרדות וגם מינויים, הנשיא וסגן הנשיא אינם נחשבים לעמיתים למרוץ מכיוון שהם אינם נבחרים באותו כרטיס.

בארצות הברית, המתכונת של התמודדות משותפת של שני מועמדים בפתק אחד החלה במהלך מלחמת האזרחים האמריקנית, אז התמודדו יחדיו אברהם לינקולן ואנדרו ג'ונסון לנשיא ארצות הברית ולסגן נשיא ארצות הברית בהתאמה.

== הערות שוליים ==

קטגוריה:הבחירות לנשיאות ארצות הברית
בנים על פני פרחים

בנים על פני פרחים (בקוריאנית: 꽃보다 남자) היא סדרת טלוויזיה דרום קוריאנית בכיכובו של לי מין-הו, קו הי-סן, קים היון-ג'ונג, קים ג'ון וקים סו-יון. הסדרה שודרה ברשת KBS2 מ-5 בינואר עד 31 במרץ 2009 בימי שני ושלישי בשעה 21:50 וכללה 25 פרקים. הסדרה זכתה להצלחה רבה ברחבי העולם, והפכה את כוכביה למפורסמים.

הסדרה מבוססת על מאנגת שוג'ו יפנית באותו שם שנכתבה על ידי יוקו קאמיו. הסדרה היא העיבוד הטלוויזיוני החמישי למאנגה זו. העלילה היא סיפור סינדרלה קלאסי על נערה ענייה אך חכמה הלומדת בבית ספר השייך למעמד הגבוה שמושכת את עיניהם של ארבעה נערים, בנים למשפחות עשירות מאד.

==עלילה==
גאום ג'אן די (קו הי-סן) לומדת בשינווה, בית ספר יוקרתי, אליו היא התקבלה בזכות מלגה. לדעתה, בני כיתתה הם רדודים ובלתי נסבלים, במיוחד חבורת F4 הידועה לשמצה: גו ג'ון-פיו (לי מין-הו), יון ג'י-הו (קים היון-ג'ונג), סו יי ג'ונג (קים בום), וסונג וו בין (קים ג'ון), מלכי בית הספר הבלתי מעורערים שאף אחד, כולל המורים, לא מעז להתחיל איתם. איש לא מערער על מעמדם לבד מג'אן-די, שכועסת על גסותם ומבקרת בחריפות את ג'ון-פיו, מנהיג החבורה, מה שגורם לו לזעום עליה. ג'ון פיו מתאהב בג'אן-די, אבל היא מנהלת ידידות קרובה עם ג'י-הו, הרגיש והשקט. לאחר שג'י-הו טס לחו"ל כדי לחבור לחברתו הדוגמנית, ג'אן-די וג'ון-פיו הופכים להיות קרובים יותר, ואט אט מפתחים רגשות הדדיים האחד כלפי השני. אך מערכת היחסים ביניהם יוצרת בעיות. אמו של ג'ון-פיו, אשת עסקים אנוכית וחסרת רחמים, שמשמת כנשיאה של שינווה, משתדלת להפריד ביניהם ככל יכולתה. בינתיים חוזר ג'י-הו מחו"ל ומתכנן להתוודות בפני ג'אן-די על רגשותיו.

==קישורים חיצוניים==

* 

קטגוריה:סדרות ערוצי ויוה וויוה פלוס
קטגוריה:סדרות דרמה דרום-קוריאניות
אליס קרומבז

אליס קרומבז
אליס קרומבז (נולדה ב-24 ביולי 1982; בפלמית: Élise Crombez) היא דוגמנית בלגית.

==ביוגרפיה==
קרומבז נולדה בולוניה, היא התגלתה לראשונה ב-1999 והשתתפה בתחרות אופנה, היא הובילה קמפיינים של פראדה, H&M, לקוסט וארמני, היא הופיעה על השער של ווג האיטלקי, הגרמני והמקסיקני ועל השער של הרפרס בזאר האמריקאי, היא הופיעה בתצוגות האופנה של קרל לגרפלד וכריסטיאן דיור ובשנים 2006 ו-2007 כיכבה בתצוגת האופנה של ויקטוריה'ס סיקרט, היא סוקרה ידי עיתון הניו יורק טיימס על כך שמעדה ממסלול שצעדה בו.

==קישורים חיצוניים==

* 
* [https://models.com/models/Elise נתונים מאתר מודלס]
* [https://www.fashionmodeldirectory.com/models/Elise_Crombez/ נתונים מאתר FMD]

קטגוריה:דוגמניות בלגיות
קטגוריה:בלגיות שנולדו ב-1982
שמואל אבא שפירא

רבי שמואל אברהם אבא מסלאוויטא (ה'תקמ"ד – ה' באדר א' תרכ"ד), נכדו של רבי פנחס מקוריץ. היה אדמו"ר חסידי, מבעלי דפוס סלאוויטא, ישב במאסר בעקבות הלשנת שקר לשלטונות על הריגת עובד בבית הדפוס. 

==ביוגרפיה== 
נולד בשנת ה'תקמ"ד לרבי משה מסלאוויטא בן רבי פנחס מקוריץ ולבת רבי יצחק הדיין מפולנאה. למד אצל רבי זושא מאניפולי ורבי ברוך ממז'יבוז'. נישא לבתו של רבי אריה לייב בן רבי חנינא ליפא מחמלניק.
 
לאחר נישואיו החל לנהל את בית הדפוס שבבעלות אביו, יחד עם אחיו רבי פנחס מסלאוויטא.

בשנת ה'תקצ"ו (1836) העלילו על האחים שפירא שהם הרגו פועל בבית הדפוס, כדי למנוע ממנו להלשין עליהם על הדפסת ספרים מבלי שעברו את ביקורת הצנזורה. בעקבות הפרשה הושמו האחים בכלא של קייב. 

בקיץ ה'תקצ"ט (1839) נפסק כי כל אחד מהם יולקה 1,500 מלקות ויגורש לסיביר לשארית חייו. לאחר המלקות היה מצבם הגופני של האחים שפירא רעוע, ובמשך 17 שנים הם עברו מבית חולים אחד למשנהו ומבית כלא לבית כלא עד כי בשנת ה'תרט"ז (1856), עקב הכתרתו לצאר, העניק להם אלכסנדר השני חנינה.

לאחר שחרורו החל רבי שמואל אבא לנהוג באדמו"רות. נפטר בטפליק בה' באדר א' ה'תרכ"ד. 

==צאצאיו==
*רבי פנחס שפירא
*רבי אריה לייב מז'יטומיר, חותנו של רבי ברוך הגר מויז'ניץ.
*רבי חנינא ליפא מז'יטומיר, חותנו של רבי מרדכי מרחמסטריווקה.
*חתנו רבי גדליה אהרן מליניץ (תקע"ה – ט"ו בשבט תרל"ח).
*חתנו רבי יעקב יצחק ממקארוב. 
*חתנו רבי פנחס יוסף שפירא בן דודו רבי דב בער מטלוסט.

==קישורים חיצוניים==
* 

קטגוריה:נפטרים ב-1864
קטגוריה:ילידי 1784
קטגוריה:אדמו"רים
קטגוריה:רבנים אוקראינים
הפיגוע בשוק הכרמל

הפיגוע בשוק הכרמל היה פיגוע התאבדות שביצע מחבל פלסטיני ב-1 בנובמבר 2004 בשוק הכרמל בתל אביב. שלושה בני אדם נרצחו בפיגוע ולמעלה מ-50 נפצעו. המחבל היה נער בן 15 שגויס על ידי ארגון הטרור החזית העממית לשחרור פלסטין.<ref></ref>

== הפיגוע ==
ב-1 בנובמבר 2004, סמוך לשעה 11:15 בבוקר, פוצץ מחבל מתאבד מטען חבלה סמוך לדוכן ירקות בדרום שוק הכרמל בתל אביב. המטען הכיל חומר נפץ במשקל חמישה קילוגרמים, והוטמן בתוך בקבוק חלב. שלושה בני אדם, שתי נשים וגבר, שמואל לוי, בן 65 מיפו, לאה לוין, בת 64 מגבעתיים, וטטיאנה אקרמן, בת 32 מתל אביב נרצחו בפיגוע ולמעלה מ-50 נפצעו, בהם אחת במצב אנוש, שישה במצב קשה והיתר במצב קל עד בינוני.

ארגון הטרור החזית העממית לשחרור פלסטין נטל אחריות לפיגוע, ובהודעתו הוא מסר כי הוא בוצע בתגובה לחיסול בכירים בארגון ול"טבח שמבצעת ישראל בשטחים".

== חקירת הפיגוע ==
בעלי דוכנים בשוק הכרמל טענו כי האבטחה במקום הייתה לקויה. הערכת שירות הביטחון הכללי היא כי המחבל המתאבד יצא ממחנה הפליטים עסכר שבפאתי שכם, נפגש עם סייעניו באבו דיס, מזרחה לירושלים, ומשם המשיך עמם ברכב לתל אביב. משטרת ירושלים קיבלה התראה מדויקת על הימצאות המחבל בעיר 10 דקות לפני הפיגוע.

ב-9 בנובמבר הותר לפרסום כי נעצרו שני סייעניו של המחבל. בחקירתם מסרו הסייענים כי הפיגוע תוכנן במקור להתבצע בשגרירות צרפת בתל אביב. כמו כן נמסר כי חומר הנפץ שנשא המחבל יועד לשתי סטודנטיות מאוניברסיטת א-נג'אח שהיו אמורות לבצע פיגוע התאבדות כפול.

== המחבל ==
המחבל זוהה כעאמר אל-פאר, צעיר ממחנה הפליטים עסכר. בארגון החזית העממית לשחרור פלסטין, שנטל אחריות לפיגוע, אמרו כי המחבל היה בן 18, אך במערכת הביטחון אמרו, לעומת זאת, כי הוא היה בן 15. אל-פאר היה בין המחבלים המתאבדים הצעירים ביותר בזמן האינתיפאדה השנייה.

== הערות שוליים ==

שוק הכרמל
קטגוריה:פיגועי טרור בישראל ב-2004
שוק הכרמל
קטגוריה:החזית העממית לשחרור פלסטין: פיגועים
סיפור סינדרלה: אם הנעל מתאימה

סיפור סינדרלה: אם הנעל מתאימה (באנגלית: A Cinderella Story: If the Shoe Fits) הוא הסרט הרביעי בסדרת סרטי סיפור סינדרלה. הסרט יצא למדיה הדיגיטלית ב-2 באוגוסט 2016, יצא ל-DVD ב-16 באוגוסט 2016 ושודר בטלוויזיה בערוץ Freeform ב-27 בנובמבר 2016.

==עלילה==
טסה היא נערה אשר אימה החורגת ואחיותיה מעבידות אותה. כשהן באות לתחרות להצגה סינדרלה, טסה מבינה שיש לה מה שדרוש כדי להיות "סינדרלה הבאה". ג'ורג'י אחת מהמאפרות מציעה לטסה לעשות אודישן בתחפושת כדי שלא יזהו אותה. טסה זוכה בתפקיד, ובכך מגשימה את חלומה.

==צוות השחקנים==
*סופיה קרסון - טסה
*ת'ומס לאו - ריד ווסט
*איימי לואיז וילסון - את'נה
*ג'זרה ג'סלין - אולימפיה
*ג'ניפר טילי - דיויין
*ניקול פורטווין - ג'ורג'י

==פסקול==

פסקול הסרט שוחרר ב-2 באוגוסט 2016
====רשימת שירים====

==קישורים חיצוניים==

קטגוריה:דיסני: סרטים
קטגוריה:סרטים מבוססי סינדרלה
שודדי-הים: יומן המסע של קפיטן ויליאם לאבר

שודדי-הים: יומן המסע של קפיטן ויליאם לאבר, הוא ספר הרפתקאות לילדים המספר את עלילותיו של ויליאם לאבר (באנגלית: William Lubber), צייד שודדי ים בדיוני, שחי במאה ה-18.

== הספר ==
"שודדי-הים: יומן המסע של קפיטן ויליאם לאבר צייד שודדי-ים" הוא ספר הרפתקאות לילדים שנכתב בשנת 2006 על ידי הסופר הבריטי דוגלד א סטיר . עלילת הספר מבוססת על יומנו (הדמיוני) של שודד הים קפיטן ויליאם לאבר, אשר התגלה בתוך תיבה עתיקה, שהועלתה ממעמקי הים.

הספר כרוך באריזה מיוחדת הכוללת, בנוסף לטקסט הכתוב, אוסף של חפצים כגון: "מפת אוצר עתיקה" לפענוח, גלויות ומעטפות, אבקת "זהב" ופיסות בד. הקורא מתבקש לפענח במהלך הקריאה שורה של חידות, תוך שהוא נעזר בערכה הכלולה במארז.

הספר תורגם מאנגלית על ידי אריה חשביה, ויצא לאור בישראל על ידי הוצאת שוקן.

==עלילה==
כחלק מיצירת סיפור הרקע הדמיוני של הספר, כתב הסופר, כי ב-16 באפריל 2006, פורסם בטיימס כי צוללנים גילו תיבה עתיקה, ליד חופי גרנד בנקס בניו פאונדלנד. בתיבה נמצאו יומן מסע, מכתב מסמיואל שוט , מושל מסצ'וסטס (שהיה אמיתי ולא בדוי), לקפיטן לאבר, שקית קטנה עם אבקת זהב, דגל שודדי ים שחור, רישום של שודדת-ים ומתחתיו הכיתוב "ארבלה דראמונד, אימת הימים", ספר ניווט ספרדי ופיסה של מפת אוצר שחלק ממנה נתלש.

ב-13 בספטמבר 1723 הפליג קפיטן לאבר בספינה "חתול הים" למרדף נועז אחר שודדת הים הפראית ארבלה דראמונד. הוא כתב יומן, בו תיאר את המסע שעבר עם ספינתו בחיפוש אחר השודדת, יחד עם מידע אודות שודדי-ים ויורדי-ים, על ספינות מארצות שונות, ניווט וכדומה. מטרתו העיקרית, מלבד לכידת השודדת דראמונד והעלאתה לגרדום, הייתה מציאת האוצר ששמע כי טמנה, על מנת לפצות את הרבים שנפלו קורבן לאכזריותה.

ב-1 ביוני 1726 התחולל קרב בין ספינתה של דראמונד "הרפתקה נועזת" לבין קפיטן לאבר. בעודו כלוא בספינתו לאחר שנלכד בידי השודדת, כתב צוואה ובה ביקש ממי שימצא את תיבתו להשתמש בפרטים שיש בכתב היד שטמן בתוכה, על מנת להביא את דראמונד למשפט, וכן לנסות לאתר את המטמון על פי שני קטעי המפה שהותיר.

== ביקורת על מתכונת הספר ==
הצורה בה נכתב ונארז הספר עוררה ביקורת, הטוענת כי מתכונת זו מגישה לילד מוצר "ארוז ומוכן לבליעה" שאינו מעודד אותו לפעילות.

== לקריאה נוספת ==
* דוגלד א סטיר, שודדי-הים : יומן המסע של קפיטן ויליאם לאבר צייד שודדי-ים. בוסטון. מסציוסטס, תל אביב, שוקן

== קישורים חיצוניים ==
* 
<div style="direction: ltr;">
* [http://ology.wikia.com/wiki/Captain_William_Lubber Captain William Lubber]
* [http://usatoday30.usatoday.com/life/books/news/2006-07-09-pirate-books_x.htm Avast, ye pirate fans! A bounty of tales afloat]
</div>

== הערות שוליים ==

קטגוריה:שודדי ים
קטגוריה:ספרות ילדים ונוער
קטגוריה:ספרי הרפתקאות ומסעות
משה שוהם

רבי מֹשֶׁה שׁוֹהַם מִדּוּלִינָה (בסביבות ה'ת"ק, 1739/1740 – כ"א בתשרי ה'תק"ף, אוקטובר 1819 (בערך)). היה רב, מקובל וצדיק חסידי, תלמידם של הבעל שם טוב ושל המגיד מזלוטשוב.

==ביוגרפיה==
נולד לרבי דן מבראד, תלמיד הבעל שם טוב. בילדותו התחנך בבית הבעש"ט ואחרי פטירתו נסע אל רבי יחיאל מיכל מזלוטשוב ומאוחר יותר אף השתדך עמו. לאחר נישואיו התמנה לרב בדולינה.

חיבר שלשה ספרים: "דברי משה" על התורה, "שרף פרי עץ חיים" בענייני קבלה, "אמרי שהם" על מסכתות כתובות, קידושין ובבא מציעא.

נפטר בכ"א בתשרי ה'תק"פ או ה'תקפ"א, ויש המאחרים לשנת תקצ"ב.

==צאצאיו==
ילדיו הידועים הם ארבע, ומהם יצאו כמה משפחות מפורסמות; שהם, גרינבערג, פיקסלר, ואיינהורן. 
* רבי שמואל שהם, מדפיס ספרי אביו.
* רבי דן שהם.
** חתנו רבי נחמן גרינבערג זצ"ל ששימש ברבנות בעיר מיידאן.
* רבי ישראל, אב בית דין וורצקי.
* בת שנשאה לחתנו רבי יצחק מראדוויל בן המגיד מזלוטשוב.

==קישורים חיצוניים==
* ספרו [http://www.hebrewbooks.org/19660 דברי משה], באתר היברובוקס.
* ספרו [http://www.hebrewbooks.org/37086 אמרי שהם] באתר היברובוקס.
* ספרו [http://www.hebrewbooks.org/7344 שרף פרי עץ חיים] באתר היברובוקס.
==הערות שוליים==

קטגוריה:צדיקי החסידות
קטגוריה:תלמידי הבעל שם טוב
קטגוריה:רבנים אוקראינים
קטגוריה:רבנים חסידים
קטגוריה:מקובלים
פרידריך גוטליב קלופשטוק

פרידריך גוטליב קלופשטוק (גרמנית: Friedrich Gottlieb Klopstock; ) היה משורר גרמני. סגנון עבודתו הוא בתפר שבין תנועת הסער והפרץ הגרמנית בעיקרה, לבין השירה הקלאסית יותר, שזוהתה עם הסגנון הצרפתי.

==ביוגרפיה==
קלופשטוק נולד בקוודלינבורג שבמרכז גרמניה כבנו הבכור של עורך דין. ב-1745 החל ללמוד תאולוגיה באוניברסיטה ביינה, שם כתב לראשונה שורות מתוך יצירתו החשובה, המשיח.
ב-1746 עבר ללמוד באוניברסיטה בלייפציג, שם החל להתפרסם בזכות כמה עבודות חשובות שלו, בעיקר בתחום 'שירי ההלל'. מאוחר יותר עזב את לימודיו באוניברסיטה והחל ללמד כמורה פרטי.
ב-1754 נישא למרגרטה מולר, שכונתה 'קידלי', והייתה נושא לכמה משירי ההלל שלו בהמשך. שמחתם של בני הזוג לא ארכה זמן רב, ומולר נפטרה ב-1758. קלופשטוק פרסם לאחר מכן כמה דברים שכתבה אשתו המנוחה.
ב-1773 סיים קלופשטוק את יצירתו החשובה, 'המשיח'. 
ב-1775 ניפגש קלופשטוק עם גתה, הסופר הצעיר והמוכשר באותם ימים. לאחר מכן עבר להתגורר בהמבורג שם חי עד סוף ימיו. הוא נישא שם בשנית בגיל 67, ולא עסק בפעילות ספרותית. במהלך שנים אלו הוא גילה התעניינות ערה בכל הקשור לפוליטיקה העולמית (מלחמת העצמאות האמריקאית והמהפכה הצרפתית).

==מורשתו==
קלופשטוק היה הנציג המובהק של התרבות הגרמנית שקדמה לדור ה'סער והפרץ'. מבחינה זו, ניתן לראות את הפגישה בינו לבין יוהאן וולפגנג פון גתה, שהתקיימה ב-1775, כנקודה סמלית ומכוננת. הנושאים בהם עסק קלופשטוק לא היו אותם נושאים שעניינו את דור המשוררים והסופרים שהגיעו אחריו. עם זאת, היחס אל קלופשטוק היה אמביוולנטי. גתה ופרידריך שילר העריכו את עבודתו מאוד, והודו כי הושפעו ממנו רבות. אכן, מבחינת הקצב הפנימי ועוצמת הביטוי שבשיריו, נראה כי היה קלופשטוק דמות מופת גם עבור התנועות שקמו אחריו - 'הסער והפרץ' והתנועה הרומנטית. כך למשל, בסימפוניה השנייה של גוסטב מאהלר, התחייה, הטקסט שמושר על ידי המקהלה בפרק האחרון, הוא עיבוד של הטקסט של קלופשטוק (מתוך 'Die Auferstehung', 'התחייה').

== לקריאה נוספת ==
* פרידריך גוטליב קלופשטוק – על שפת השירה (מגרמנית: יפתח הלרמן-כרמל), דחק - כתב עת לספרות טובה, כרך ו', 2016.
* פרידריך גוטליב קלופשטוק – על הפואטיקה (מגרמנית: בת-שבע דורי-קרלייה), דחק - כתב עת לספרות טובה, כרך ח', 2017.
*פרידריך גוטליב קלופשטוק – על השירה הקדושה וכתבים אחרים (מגרמנית: ידי אורן, יפתח הלרמן-כרמל, בת-שבע דורי-קרלייה), דחק, 2019.

==קישורים חיצוניים==

* 
* 
* 
* 
* 

קטגוריה:משוררים גרמנים
קטגוריה:גרמנים חברי הבונים החופשיים
קטגוריה:ילידי 1724
קטגוריה:גרמנים שנפטרו ב-1803
ארבעטער פריינד

הזמנה להרצאה של אמה גולדמן שפורסמה בארבעטער פריינד, 1899
אַרְבֶּעטֶער פְרַיינְד, נכתב גם ארבייטער פריינד (ארבייטער פריינד – "חברו של הפועל") היה שבועון ביידיש שיצא לאור בלונדון והיה ביטאון השמאל הרדיקלי. הוא נוסד ב-1885 על ידי מוריס וינצ'בסקי.

אחרי ששאול ינובסקי היגר לארצות הברית ב-1894 התמנה וולף וס לעורך העיתון ב-1895 וב-1898 מילא תפקיד זה רודולף רוקר (גרמני לא-יהודי שהשקיע עצמו בחיי התרבות הרדיקלית ביידיש באיסט אנד של לונדון).

בשבוע חג המולד ב-1902 נפגשה ועידה של אנרכיסטים בלונדון, ובראש סדר היום שלה היו שני נושאים:
# חיבור כל הקבוצות האנרכיסטיות היהודיות באזור לפדרציה יהודית אנרכיסטית.
# פתיחה מחדש של ארבעטער פריינד.
ב-1903 התחיל העיתון ארבעטער פריינד לצאת לאור בהנהלת קבוצת ארבעטער פריינד ובעריכתו של רודולף רוקר כביטאונה של הפדרציה של קבוצות אנרכיסטיות דוברות יידיש בבריטניה ובפריז.

ב-1914, עם פרוץ מלחמת העולם הראשונה, אסרה הממשלה הבריטית על הוצאת העיתון. הקהילה הלונדונית האנרכיסטית דוברת יידיש לא התאוששה אחרי המלחמה והמהפכה הרוסית. רבים מחבריה השתלבו בתנועה הציונית, תנועת העבודה או בתנועות הקומוניסטיות. ב-1918 גורש רוקר להולנד.

== כותבים בעיתון ==
*אברהם פרומקין
*שלום שוורצבארד
*דוד אדלשטט

==קישורים חיצוניים==

קטגוריה:אנרכיזם
קטגוריה:הממלכה המאוחדת: עיתונים
קטגוריה:עיתונים ביידיש
אברהם פרומקין

אברהם פרומקין (1873–1940) היה אנרכיסט יהודי וידוע בתרומתו לעיתונות אנרכיסטית ביידיש. פרומקין, בנו של ישראל דוב פרומקין, נולד בירושלים ושהה שנה ביפו כמורה לערבית בבית ספרו של ישראל בלקינד. ב-1891 נסע לקונסטנטינופול כדי ללמוד טורקית ומשפטים אבל הוא לא סיים את לימודיו בגלל מחסור בכסף. ב-1893 נסע לניו יורק ושם בא במגע עם רעיונות אנרכיסטיים בפעם הראשונה. ב-1894 חזר לקונסטנטינופול עם ספרים וחומר תעמולה אנרכיסטי. הוא מצא אוזן קשבת בביתם של משה שפירא ורעייתו נסטיה. שפירא שנמלט מרוסיה בשל פעילותו המהפכנית, התלהב מהרעיונות החדשים ונסע עם פרומקין לפריז ולונדון. משם הוא הביא את כל הספרים שהצליח למצוא בנושא אנרכיזם – של קרופוטקין, אריקו מלטסטה ואחרים. העיתון האנרכיסטי ביידיש ארבעטער פריינד נשלח אליו לקונסטנטינופול.

ב-1896 עבר פרומקין, שהיה עדיין אדם צעיר, מקונסטנטינופול ללונדון. הוא התחבר שם עם רודולף רוקר. באותה שנה הם החליטו לפתוח בית דפוס שבו ידפיסו חוברות אנרכיסטיות ביידיש.

שפירא נאלץ לחזור לקונסטנטינופול ב-1897. הוא השאיר את בית הדפוס לפרומקין שהחליט להדפיס את העיתון שלו דער פראפאנגאדיסט (יצאו 11 גיליונות עד סוף 1897). אחרי שהות קצרה בליברפול ולידס ב-1898 נסע לפריז ונשאר שם שנה. ב-1899 נסע שוב לארצות הברית שם חזר ופרסם בעיתונות אנרכיסטית. שם הוא נפטר ב-1940.

== פעילות ספרותית ==

פרומקין התחיל לפרסם בעיתון של אביו חבצלת וכן בעיתונים המליץ והצפירה. ביידיש החל לפרסם בעיתון האנרכיסטי ארבעטער פריינד ב-1896 וכן בעיתון שלו דער פראפאנגאדיסט וב- Die Iddishe Welt. מאוחר יותר כתב גם בעיתונו של רוקר דער זשערמינאל. שם הוא פרסם תרגומים רבים מהספרות האירופאית החדשה ומההרוסית. מלבד תרגומים כתב גם ספרים מקוריים. ביניהם: ר' ישראל בעל שם טוב דער גרינדער פון חסידיסמוס, אין פרילינג פון יידישן סאציאליזם. פרומקין פרסם, גם, סדרה של סיפורים על החיים היהודיים בטורקיה וארץ ישראל בפארווערטס. בשנותיו האחרונות כתב בעיתוני יידיש שונים, ביניהם בעיתון טאג שם כתב בעיקר בנושאי תיאטרון.

== מספריו ==
* ר' ישראל בעל שם טוב : דער גרינדער פון חסידיזם, זיין לעבען, טהעטיגקייט און פילאזאפיע. ניו יארק : אינטערנאציאנאלע ביבליאטהעק פאבלישינג קאמפאני, 1903.
* אין פרילינג פון אידישן סאציאליזם : זכרונות פון א זשורנאליסט. ניו יארק : א. פרומקין יוביליי קאמיטעט, 1940.

==מתרגומיו ==
*ג'ורג' אטיבן. אנארכיע פאר געריכט : א רעדע פון דזשארדזש עטיעוואן. לאנדאן, דפוס אר.פר. 1897.
*רודאלף ראקער. זעקס כאראקטערען אין דער וועלט ליטעראטור ; יידיש פון א' פרומקין. ניו יארק, רודאלף ראקער שריפטען קאמיטעט, 1929.
*רודאלף ראקער. הינטער שטעכיגע דראהט און גראטעס : עראינערונגען פון דער קריגס געפנגענשאפט אין ענגלאנד. נויארק : רודאלף ראקער שריפטען קאמיטעט, 1927.
*מוריס מטרלינק. מאנא וואנא, דראמא אין דריי אקטען. לאנדאן, פראגרעס, 1909.
*קנוט המסון. הונגער: ראמאן. לאנדאן: ל' פרידמאן, 1908.
*גרהרט האופטמן. איינזאמע מענטשען: דראמא אין פינף אקטען. לאנדאן: פראגרעס, 1909.

== לקריאה נוספת ==
* לעקסיקאן פון דער נייער יידישער ליטעראטור, באנד 8. ניו יורק: קולטור-קאנגרעס/ציקא, 1968. 

==קישורים חיצוניים ==

* 
* 
* [http://www.museumoffamilyhistory.com/yt/lex/F/frumkin-abraham.htm אברהם פרומקין] באתר מוזיאון של המשפחה
* 

== הערות שוליים ==

קטגוריה:אנרכיסטים יהודים
קטגוריה:עיתונאים יהודים
קטגוריה:אנשי היישוב הוותיק ילידי ארץ ישראל
אברהם
קטגוריה:ילידי 1873

קטגוריה:נפטרים ב-1946
קטגוריה:אנשי היישוב הוותיק ילידי ארץ ישראל במאה ה-19
בילי בוש

ויליאם הול "בילי" בוש (באנגלית: William Hall "Billy" Bush; נולד ב-13 באוקטובר 1971) הוא מנחה טלוויזיה ושדרן רדיו אמריקאי. בן למשפחת בוש.

==ביוגרפיה==
בוש נולד במנהטן והוא בוגר תואר ביחסים בינלאומיים. אביו ג'ונתן בוש הוא אחיו של נשיא ארצות הברית ג'ורג' הרברט ווקר בוש ובן דודו הוא נשיא ארצות הברית ג'ורג' ווקר בוש.

בוש הוא החל את הקריירה שלו כמגיש בתחנת רדיו בניו המפשייר. ב-1997 החל להנחות שתי תוכניות רדיו בוושינגטון. ב-2003 הוא הנחה את הגרסה של רשת NBC לתוכנית עשינו עסק, והגיש את תוכנית החדשות "בוקר בניו יורק". הוא הגיש את מגזין חדשות הבידור "Access Hollywood" ובמסגרת תפקידו סיקר את אירועי "השטיח האדום" של טקס האוסקר, גלובוס הזהב והגראמי. בוש שימש ככתב של NBC באולימפיאדת אתונה (2004) וסיקר גם את אולימפיאדת החורף ב-2006 ואת אולימפיאדת בייג'ינג (2008). 

בוש הנחה את תוכנית המציאות "Grease: You're the One That I Want!" שבה הזוכים מככבים בתפקידים הראשיים במחזמר גריז. הוא הנחה גם מספר תחרויות יופי: ארבע פעמים את תחרות מיס תבל, שלוש פעמים את תחרות מיס ארצות הברית ופעם אחת את תחרות דוגמנית העל העולמית. כיום הוא מנחה בשעה השלישית של תוכנית הבוקר "The Today Show" של רשת NBC.

ב-2005 הוא נכלל ברשימת "עשרת הגברים האמריקאים" של מגזין אסקווייר. 

בשנת 2010 גילם קצין בקומדיה השחורה "פראי ועצבני" בכיכובה של ברוק שילדס. 

באוקטובר 2016, כחודש לפני הבחירות לנשיאות ארצות הברית, נחשף סרטון מ-2005 בו משוחח בוש לפני הקלטת התוכנית "Access Hollywood" עם דונלד טראמפ, שבעת פרסום ההקלטה היה מועמד המפלגה הרפובליקנית לנשיאות; בסרטון נשמעו אמירות מעוררות מחלוקת של טראמפ הכוללות ביטויים גסים, על יחסו לנשים ועל ניסיונותיו להתחיל עם השחקנית אריאן צוקר, בעת שהשניים הצטלמו לתוכנית "ימי חיינו" בוש נשמע בסרטון צוחק על אמירותיו של טראמפ, ובעקבות זאת הוא התנצל, אך תדמיתו הציבורית נפגעה, ועלו דרישות לפטרו מ"The Today Show". ב-9 באוקטובר 2016 הושעה בוש מתוכנית הבוקר "The Today Show" וב-17 באוקטובר הוא פוטר.

בוש נשוי לסידני (מ-1998) ולהם שלוש בנות.

==קישורים חיצוניים==

==הערות שוליים==

קטגוריה:ניו יורק: אישים
קטגוריה:בוגרי מכללת קולבי
קטגוריה:מנחי טלוויזיה אמריקאים
קטגוריה:שדרני רדיו וטלוויזיה אמריקאים
קטגוריה:משפחת בוש
קטגוריה:מנחי תחרויות יופי
קטגוריה:אמריקאים שנולדו ב-1971